钦定古今图书集成/明伦汇编/氏族典/第386卷 > 李多祚
## 钦定古今图书集成/明伦汇编/氏族典/第386卷 > 李多祚

按《唐书李多祚传》：多祚，其先靺鞨酋长，后入中国。多
祚骁勇善射，以军功累迁右鹰扬大将军，改右羽林
大将军，领北门卫兵。张柬之将诛二张，以多祚素感
慨，可动以义，乃从容谓曰：“‘嬖竖擅朝，危逼宗社，国家
废兴在将军，将军诚有意乎’？答曰：‘苟缘王室，惟公所
使’。”柬之遂定谋，以敬晖、李湛为右羽林将军，命总禁
兵，与多祚王同皎请太子至元武门，斩关入，及长生
殿，白武后曰：“诸将诛逆臣，易之。”昌宗恐漏大谋，不敢
豫奏，顿首请归。死后病卧，顾湛曰：“我于而父子不薄，
亦豫是邪？”中宗复位，封多祚辽阳郡王，子承训为卫
尉少卿。节愍太子诛武三思，多祚率兵至元武楼下，
为其下所杀，二子亦见害。景云初，追复官爵。